JayJayThrowThrow/commonwealth-wiki-mix huggingface dataset:
නැගෙනහිර ඕර්තඩොක්ස් සභාව

නිල වශයෙන් ඕර්තඩොක්ස් කතෝලික සභාව ලෙසින් මෙන්ම ඕර්තඩොක්ස් සභාව සහ ඕර්තඩොක්ස් ආගම ලෙසින්ද හැඳින්වෙන,, නැගෙනහිර ඕර්තඩොක්ස් සභාව යනු, ප්‍රාථමික වශයෙන් නැගෙනහිර සහ අග්නිදිග යුරෝපයෙහි සහ මැද පෙරදිග ප්‍රදේශ වල, ඇස්තමේන්තුගත 225–300 මිලියන සැදැහැවතුන් ගණනක් සමගින්, ලෝකයේ දෙවන විශාලතම ක්‍රිස්තියානි සභාව වෙයි. බෙලාරූස්, බල්ගේරියාව, සයිප්‍රසය, ජෝර්ජියාව, ග්‍රීසිය, මැසඩෝනියාව, මෝල්ඩෝවා, මොන්ටිනිග්‍රෝ, රුමේනියාව, රුසියාව, සර්බියාව, සහ යුක්‍රේනය යන රටවල ජනගහණයෙහි බහුතර ප්‍රමාණයක ආගමික ඇදහිල්ල එය වෙයි; සැලකිය යුතු සුළුතරයක් ජෝර්දානයේ, ඊශ්‍රායෙලයේ, ලෙබනනයේ සහ සිරියාවේ සිටිති.
සටහන්
ආශ්‍රිත
සාරින්

සාරින්, හෝ GB යනු, [(CH3)2CHO]CH3P(O)F යන සූත්‍රය සහිත, කාබනික පොස්පරස් සංයෝගයකි. අවර්ණ, ගඳක් රහිත ද්‍රවයක් වන එය, ස්නායු කාරකයක් ලෙසන් එහි ඇති අතිමහත් සඵලතාව නිසාම, රසායනික අවියක් ලෙසින් භාවිතා වෙයි.
ඉතිහාසය

ප්‍රබල කෘමිනාශකයන් නිපැයීමේ උත්සාහයක යෙදෙමින් සිටියදී ඊගේ ෆාර්බ්න්හී විද්‍යාඥයින් විසින් 1938දී ජර්මනියේ වුපාටාල්-එල්බෙයාෆෙල්ඩ්හිදී සාරින් සොයාගන්නා ලදි; එය, ජර්මනිය විසින් නිපැයූ G-ශ්‍රේණියේ ස්නායු කාරක සතර අතුරින් වඩාත්ම විෂ සහිත එක වෙයි. ටබූන් ස්නායු කාරකයට පසුව සොයාගැණුනු මෙම සංයෝගය, එහි සොයා ගත් තැනැත්තන් සතර දෙනාට ගරු කරනු වස් නම් කර ඇත: ෂ්රාඩර්, ඇස්බ්‍රොස්, රුයිඩිගර් සහ වැන් ඩ ලින්ඩර්.
අවියක් ලෙසින් භාවිතය

1939 වසරෙහි මැද භාගය වන විට, කාරකය සඳහා වන සූත්‍රය, ජර්මානු හමුදා අවි කාර්යාලයෙහි, රසායනික යුධ කටයුතු අංශය වෙත යොමු කරන ලද අතර, යුධ සමයෙහි භාවිතය සඳහා එය තොග නිෂ්පාදනය කළ යුතු බවට එම අංශය විසින් නියෝග නිකුත් කෙරිණී. නියාමක පිරියතයන් කිහිපයක් තැනුනු අතර, දෙවන ලෝක යුද්ධය කෙළවර වන විට, අධි-නිෂ්පාදන පහසුකමක් තැනෙමින් පැවතුණි (අවසන්ව නොතිබුණි). නාසි ජර්මනිය විසින් සිදු කල සම්පූර්ණ සාරින් නිෂ්පාදනය 500 කිග්‍රෑ සිට 10 ටොන් දක්වා වූ බවට ඇස්තමේන්තු කර ඇත. සාරින්, ටබූන් සහ සෝමාන් කාලතුවක්කු උණ්ඩ වලට ඇතුළත් කර තිබුණද, ජර්මනිය විසින්, මිත්‍ර හමුදා ඉලක්ක වෙතට කිසිවිටෙක, ස්නායු කාරක භාවිතා නොකිරිණි.

thumb|M134 පොකුරු-බෝම්බ|M134 සාරින් පොකුරු-බෝම්බ (1960 ගණන් වලදී) පෙන්වන, එ.ජ. හොනස්ට් ජෝන් මිසයිල අවිශීර්ෂයෙහි හරස්කඩක්

* 1950 ගණන් (මුල් භාගය): සම්මත රසායනික අවියක් ලෙසින්, නේටෝ සංවිධානය විසින් සාරින් තෝරා ගන්නා ලද අතර, එසෝසස සහ එක්සත් ජනපදය යන රටවල් දෙකම විසින්, හමුදාමය කටයුතු සඳහා සාරින් නිෂ්පාදනය කෙරිණි.
* 1953: ඩර්හැම් ප්‍රාන්තයෙහි, කොන්සට්හී, රාජකීය ගුවන් හමුදා ඉංජිනේරුවෙකු වූ, 20-වියැති රොනල්ඩ් මැඩිසන්, විල්ට්ෂයර්හී, පෝර්ටන් ඩවුන් රසායනික යුධඅවි පරික්ෂණ පහසුකමෙහිදී, සාරින් මානව පරික්ෂණයකදී මිය ගියේය. ඔහුගේ මරණයෙන් දින දහයකට පසුව, රහසේ මරණ පරික්ෂණයක් පවත්වා, මරණය "අත්වැරැද්දක්" නිසා වූ බවට තීන්දුවක් දෙන ලදි. 2004දී, මරණ පරික්ෂණය යළි-විවෘත කරන ලදුව, දින-64 ක මරණ පරික්ෂණ නඩු විභාගයකින් පසුව, ජූරිය තීරණය කළේ, "චිකිත්සීය-නොවන පරික්ෂණයකදී ස්නායු කාරකයක් යෙදීම" තුලින්, අනීතික ලෙසින් මැඩිසන් මරා දමා ඇති බවයි.

* 21 අගෝස්තු 2013: සිරියානු සිවිල් යුද්ධය අතරතුර, සිරියාවේ, රිෆ් ඩිමේෂ්කා පාලන ප්‍රදේශයේ, ගූටා ප්‍රදේශයේදී, 2013 අගෝස්තු 21 දිනදී, සාරින්, බවට සැක කෙරෙන ස්නායු කාරකයක් සහිතව රසායනික අවි භාවිතා වූ බවට දෝෂාරෝපණය කෙරෙයි. විපක්ෂ සහ වෛද්‍ය මූලාශ්‍ර විසින් මරණ සංඛ්‍යාව 322 සිට 1729 දක්වා බවට පැවසුණු අතර, ගොදුරුවූවන් කිසිවකු වෙත බාහිර තුවාල නොතිබුණු බව කියැවෙයි.
මේවාත් බලන්න

* Chlorosarin
* Ethylsarin
* Thiosarin
* ගල්ෆ් යුද්ධ සින්ඩ්‍රෝමය
ආශ්‍රිත
භාහිර සබැඳි

* Material Safety දත්ත පත්‍රිකාව
* CIA memo: The Stability of Iraq's Chemical Weapons Stockpile
* CDC සාරින් පරිසිද්ධි පත්‍රිකාව
* CDC Sarin Emergency Response Card
කම්කරු දිනය

සැමරීම හෝ මැයි දිනය හෝ කම්කරු දිනය වැනි වෙනත් ප්‍රභේදයක් මගින් වර්ණ ගැන්වූ රටවල්:


]]
කම්කරු දිනය යනු කම්කරුවන්ගේ මස්තකප්‍රාප්තීන් සැමරීම සඳහා වන වාර්ෂික නිවාඩු දිනයකි. කම්කරු දිනයෙහි සම්භවය පවතින්නේ වෘත්තිය සංගම් ව්‍යාපාරය වෙත වන අතර, විශේෂිත වශයෙන්, පැය අටක වැඩ කිරීමද, පැය අටක විශ්‍රාන්තියද සහ, පැය අටක විවේකයද අධිවාචනය කළ, පැය-අටක දිනය ව්‍යාපාරය වෙත පවතියි. බොහෝ රටවල, කම්කරු දිනය, මැයි 1 දිනදී සැමරෙන, ජාත්‍යන්තර කම්කරු දිනය හා සමගින්, තුල්‍යාර්ථ හෝ බැඳී හෝ පවතියි. අනෙකුත් රටවලදී, කම්කරු දිනය සැමරෙන්නේ වෙනස් දිනයන්හිදී වන අතර, බොහෝ විට එය සිදුවන්නේ එම රටෙහි කම්කරු ව්‍යාපාරයට වැදගත් වන දිනයකදීය. කැනඩාවේ සහ එක්සත් ජනපදයෙහි, කම්කරු දිනය පැවැත්වෙන්නේ සැප්තැම්බර මස පළමුවන සඳුදා දිනයෙහිදී වන අතර, රටෙහි බොහෝ පෙදෙස් වල ගිම්හාන නිවාඩු කාලයේ නිල අවසන ලෙසින් සැලකෙන්නේ, රජයේ පාසැල් වල සහ විශ්වවිද්‍යාල වල සිසුන් එම සතියේ හෝ ඊට පසු සතියේ හෝ පාසැල් වල අධ්‍යයනය සඳහා පැමිණෙන බැවිනි. (පාර්ලිමේන්තුව වුවද සාමාන්‍යයෙන් නව සැසියක් අරඹන්නේ, නිවාඩුව කෙළවර වූ විගස වන අතර, සභා වාරය අවසන්ව තිබූ අවස්ථාව පමණක් එසේ නොවේ.)
ජාත්‍යන්තර කම්කරු දිනය
වෙනත් දිනයන්

කැනඩාව

thumb|right|1900දී කැනඩාවේ, ටොරොන්ටෝහී පැවැති කම්කරු දින පෙළලාළියක්
1880 ගණන් වල සිට, කැනඩාවේ කම්කරු දිනය සමරා ඇත්තේ, සැප්තැම්බර් මස පළමුවන සඳුදා දිනයෙහිදීය.
නවසීලන්තය

නවසීලන්තයේ, කම්කරු දිනය රජයේ නිවාඩු දිනයක් වන අතර එය පැවැත්වෙන්නේ ඔක්තොම්බර් මස සතරවන සඳුදා දිනයේදීය.
කම්කරු දිනය (ඇ.එ.ජ.)

එක්සත් ජනපදයෙහි කම්කරු දිනය, කම්කරු ව්‍යාපාරයෙහි සම්භවය සහ ඇමරිකානු කම්කරුවන්ගේ සාමාජීය සහ ආර්ථික මස්තකප්‍රාප්තීන් සඳහා වෙන් කොට, සැප්තැම්බර් මස පළමු සඳුදා දිනයෙහිදී සැමරෙන දිනයකි. එහිදී සිදුවන්නේ, ඔවුන්ගේ රටෙහි ශක්තිය, සමෘද්ධිය සහ, ශුභ-සාධනය සඳහා කම්කරුවන් විසින් සැපයුණු දායකත්වය වෙනුවෙන් ජාතියේ ප්‍රණාමය පුද කිරීමකි.

බොහෝ රටවලදී, කම්කරු පංතීන් විසින් මැයි දිනය නිල නිවාඩුවක් බවට පත් කර ගැනීමට වෙහෙසුනු අතර, බොහෝ ලෙසින් ඔවුන්ගේ උත්සාහයන් සාර්ථකවී ඇත. කෙසේවෙතත්, එක්සත් ජනපදයෙහි සහ කැනඩාවෙහි, කම්කරුවන් සඳහා නිල නිවාඩුව වන්නේ සැප්තැම්බරයෙහි යෙදෙන කම්කරු දිනය (ඇඑජ) වෙයි. නිව්යෝර්ක් නගරයෙහි පළමු පෙළපාළිය සංවිධානය කළ, මධ්‍යම කම්කරු සංගමය සහ නයිට්ස් ඔෆ් ලේබර් සංවිධානය විසින් මෙම දිනය සුදුසු බව හුවා දක්වන ලදි. හේමාර්කට් සංහාරයෙන් පසුව, එජ ජනාධිපති ග්‍රෝවර් ක්ලීව්ලන්ඩ් බියවූයේ, මැයි 1 දිනදී කම්කරු දිනය සැමරීමට ඉඩ සැලසීමෙන්, එම සිද්ධිය සිහිකිරීමට අවස්ථාවක් සැලසේය යන කරුණ පිළිබඳවය. එහෙයින්, 1887දී, තීරණය කරනු ලැබුයේ, නයිට්ස් ඔෆ් ලේබර් සංවිධානයේ ප්‍රසාදය පරිදී, සැප්තැම්බර් මසදී නිල නිවාඩුවක් සඳහා අනුග්‍රහය දැක්වීමටය.
ආශ්‍රිත
කුරුවිට

කුරුවිට, රත්නපුර දිස්ත්‍රික්කයේ පිහිටි නගරයකි. කෘෂිකර්ම උපදේශක කාර්යාලය ගොවිජනසේවා මධ්‍යස්ථානයේ ස්ථාපිත කර අැත. කුරුවිට කෘෂිකර්ම උපදේශක කොට්ඨාශයට ග්‍රාම නිලධාරි වසම් 25 ක් අයත් වේ.
සංචාරක ආකර්ෂණ

*දෙල්ගමුව රජ මහා විහාරය - වර්ෂ 43ක කාලයක් ශ්‍රී දන්ත ධාතුන් වහන්සේ, සඟවා තැබූ විහාරස්ථානය ලෙස දෙල්ගමුව රජ මහා විහාරය සැළකේ.
*බටතොට ලෙන - බෞද්ධ සාහිත්‍යයහි සඳහන් වන දිවා ගුහාව ලෙස විශ්වාස කෙරෙන බටතොට ලෙන, බටතොට පුරාණ ගල්ලෙන් විහාර පරිශ්‍රයෙහි පිහිටා ඇත.
*බටදොඹ ලෙන - මෙරට ප්‍රාග් ඓතිහාසික මානවයා පිළිබඳ සාධක හමුවන ප්‍රධාන පුරාවිද්‍යා ස්ථානයක් වේ. මීට වසර 40,000 කට‌ පෙර විසූ ආදී මානවයින් පිළිබඳ සාධක රාශියක්‌ මෙම ස්ථානයෙන් වාර්තා වී තිබේ.


ප්‍රවර්ගය:ශ්‍රී ලංකාවේ නගර සහ ගම්මාන
ධජ දිනය (ඕස්ට්‍රේලියාව)

ඕස්ට්‍රේලියාවේ, ඕස්ට්‍රේලියානු ජාතික ධජ දිනය සැමරෙන්නේ සැප්තැම්බර් 3 දිනදීය. එදිනදී සැමරෙන්නේ, 1901දී ඕස්ට්‍රේලියානු ජාතික ධජය පළමුවෙන් ලෙළවීමේ දිනයයි. එම දිනයේදී, අග්‍රාමාත්‍යය එඩ්මන්ඩ් බාර්ටන් විසින්, ඕස්ට්‍රේලියාව සඳහා ධජයක් සැලසුම් කිරීමේ තරගයේ ජයග්‍රාහකයන් ප්‍රකාශයට පත් කරන ලදි. මෙල්බර්න්හී රාජකීය ප්‍රදර්ශන ගොඩනැගිල්ලේ බුබුලාකාරය මුදුනෙහි සිට, මීටර 5.5 හා මීටර 11 ප්‍රමාණයේ විශාල ධජයක් ලෙළවන ලදි.
ආශ්‍රිත
සන්නද්ධ හමුදා දිනය

ලෝකයේ ජාතීන් කිහිපයක් විසින්, ඔවුන්ගේ සන්නද්ධ හමුදාවන්ට ගරු කරනු වස් වාර්ෂික සන්නද්ධ හමුදා දිනයක් සමරති.
චීනය
චීන සමූහාණ්ඩුව

චීන සමූහාණ්ඩුවේ සන්නද්ධ හමුදා දිනය () සැමරෙන්නේ, ජපානය පරදා ජයගත් දිනය සිහිකෙරෙන දිනයේදීම වන සැප්තැම්බර් 3 දිනදීය. අනුස්මරණෝත්සව සහ නිවාඩු දින ක්‍රියාක්මක කරවීමේ නියෝගයෙහි (紀念日及節日實施辦法) 5 වන වගන්තිය ප්‍රකාර, ජාතික ආරක්ෂක අමාත්‍යාංශය (國防部) විසින් සොයා බැලෙනුයේ සන්නද්ධ හමුදා සාමාජිකයන්ට විවේක දිනයක් සපයන්නේ කෙලෙසද යන්නයි. මෙය තායිවානයේ රජයේ නිවාඩු දිනයක් නොවන මුත්, අදාල ආයතන, කණ්ඩායම් සහ, පාසැල් විසින් උත්සවාංග පැවැත්විය හැකිය.
ඉන්දියාව

ඉන්දියාවේ, යුද්ධ හමුදාව, නාවික හමුදාව සහ ගුවන් හමුදාව විසින් පිළිවෙලින් ඔවුන්ගේම යුද්ධ හමුදා දිනය (15 ජනවාරි), නාවික හමුදා දිනය (4 දෙසැම්බර්) සහ ඉගුහ දිනය (8 ඔක්තොම්බර්) සමරති. ජනරජ දිනයේදී (ජනවාරි 26 ), සියළු සන්නද්ධ සේවා තුනම විසින් ඔවුන්තේ පූර්ණ වර්ණ ප්‍රදර්ශනය කරමින් ආචාර පෙළපාලි දක්වති.
ඉරාකය

ඉරාකයේ සන්නද්ධ හමුදා දිනය සැමරෙන්නේ ජනවාරි 6 දිනදී වන අතර, 1921 ජනවාරි 6 දිනදී ඉරාක යුද්ධ හමුදාව සක්‍රීය කරනය සනිටුහන් කෙරෙයි.
රුමේනියාව

රුමේනියාවේ සන්නද්ධ හමුදා දිනය සමරනු ලබන්නේ ඔක්තොම්බර් 25 දිනදී වන අතර– 1944දී මෙම දිනයේදී, නාසි-හන්ගේරියානු අණසක යටතේ පැවැති අවසන් රුමේනියානු නගරය වූ කරෙයි නගරය, රුමේනියානු යුද්ධ හමුදාව විසින් මුදවා ගන්නා ලදි.
ශ්‍රී ලංකාව

ශ්‍රී ලංකාවේ, එක් එක් සන්නද්ධ හමුදාවන් විසින් ඔවුන්ගේම ස්වීය යුද්ධ හමුදා දිනය (9 ඔක්තොම්බර්), නාවික හමුදා දිනය (9 දෙසැම්බර්) සහ ගුවන් හමුදා දිනය (2 මාර්තු) පිළිවෙලින් පවත්වති. . කෙසේවෙතත්, නිදහස් දිනයේදී (4 පෙබරවාරි) පැවැත්වෙන හමුදා පෙළපාළි වලදී පූර්ණ වර්ණ ප්‍රදක්ෂිණා කරමින්, සියළු සන්නද්ධ හමුදාවෝ උත්සවය සමරති.
ආශ්‍රිත
හෙබ්‍රෙව් දින දසුන

හෙබ්‍රෙව් හෝ යුදෙව් දින දසුන (, ha'luach ha'ivri) යනු, ප්‍රමුඛ වශයෙන් යුදෙව් ආගමික පිළිපැදීම් සඳහා වර්තමානයේ භාවිතා වන චන්ද්‍ර සූර්ය දින දසුනකි. එහි බොහෝ උත්සවාකාර භාවිතා අතර, යුදෙව් නිවාඩු දිනයන් සඳහා දිනයන්ද, ටෝරා ඛණ්ඩයන්හී සුදුසු ප්‍රසිද්ධ කියවීම්ද, යෝත්සයිටද (ඥාතියෙකුගේ මරණය සිහිකිරීම සඳහා දිනයන්) සහ, දිනපතා පසන් කියවීම්ද, එය විසින් දැක්වෙයි. ඊශ්‍රායෙලයෙහි එය භාවිතා වන්නේ ආගමික කටයුතු සඳහා, කෘෂිකර්මය සඳහා කාල රාමුවක් සහ සිවිල් කටයුතු සඳහා නිල දින දසුනක් සැපයීම සඳහා වන අතර වුවද, ග්‍රෙගෝරියානු දින දසුනට වැඩි අනුග්‍රහයක් දක්වමින් අවසන සඳහන් භාවිතය කෙමෙන් ගිලිහෙමින් පවතියි.

යුදෙව්වන් විසින් භාවිතා කෙරෙන දින දසුන කාලාන්තරයෙහිදි පරිණාමයට ලක්ව ඇත. ආදිතම දින දසුන වෙත පැවැති, දින-සතෙහි සතිය, චන්ද්‍ර සූර්ය අන්තරස්ථාපිත ගැළපීම සහ මාසයන්හී නම් යන මූලික ආකෘතිමය ගුණාංග, බැබිලෝනියානු දින දසුනෙහි ආභාෂය ලැබ ඇති වූ බවක් සැලකෙයි. ටනයිටික යුගය (දළ වශයෙන් ක්‍රිව 10–220) වන තුරුම, දින දසුන විසින් නව අඩ සඳ භාවිතා කරන ලද අතර, චන්ද්‍ර මාස දොළහ සහ සූර්ය වසර අතර වෙනස නිවරද කිරීම සඳහා සෑම වසර දෙකකට හෝ තුනකට වරක් අමතර මාසයක් එක් කරන ලදි.

ප්‍රවර්ගය:චන්ද්‍ර සූර්ය දිනදසුන්
ගුරුවරුන්ගේ දිනය

ගුරු දිනය යනු ගුරුවරුන් අගය කිරීම සඳහා විශේෂ දිනයක් වන අතර, මෙහි යම් ක්ෂේත්‍රයක ඔවුන්ගේ විශේෂ දායකත්වය හෝ අධ්‍යාපනයේ ප්‍රජා ස්වරය වෙනුවෙන් ඔවුන්ට ගෞරව කිරීම සඳහා සැමරුම් ඇතුළත් විය හැකිය. වෙනත් බොහෝ ජාත්‍යන්තර දින මෙන් නොව රටවල් විවිධ දිනයන්හි මෙම දිනය සැමරීමට මූලික හේතුව මෙයයි. උදාහරණයක් ලෙස, ආජන්ටිනාවේ Domingo Faustino Sarmiento ගේ මරණය සැප්තැම්බර් 11 වන දින ගුරු දිනය ලෙස 1915 සිට සමරනු ලබයි.උදාහරණ ලෙස ඉන්දියාවේ දෙවන ජනාධිපති සර්වේපල්ලි රාධක්‍රිෂ්ණන්ගේ උපන්දිනය, සැප්තැම්බර් 5 වන අතර, 1962 සිට එය ගුරු දිනය ලෙස සමරනු ලැබේ.
ඒසමගම ගුරු පූර්ණිමා සාම්ප්‍රදායිකව හින්දු භක්තිකයන් විසින් ගුරුවරුන්ට/ගුරුවරුන්ට වන්දනාමාන කිරීමේ දිනයක් ලෙස සමරනු ලැබේ. බොහෝ රටවල් 1994 දී UNESCO විසින් පිහිටුවන ලද ලෝක ගුරු දිනයට සමගාමීව ඔක්තෝබර් 5 වන දින ඔවුන්ගේ ගුරු දිනය සමරයි.
ඉතිහාසය

ගුරුවරුන්ගේ දිනයක් සිහිකිරීමේ අදහස, විවිධ රටවල ස්වායත්ත වශයෙන් පැනනැඟුනේ විසි වන සියවසෙහිදීය; බොහෝ අවස්ථා වලදී, ඔවුන් සමරන්නේ කිසියම් දේශීය අධ්‍යාපනඥයෙකු හෝ අධ්‍යාපනයේ කිසියම් විශේෂ සන්ධිස්ථානයකි (නිදසුනක් වශයෙන්, 1915 වසරෙහි සිට, ආර්ජන්ටිනාව විසින් සැප්තැම්බර් 11 දිනදී සමරන්නේ ඩොමින්ගො ෆොස්ටීනෝ සර්මියන්තෝගේ මරණය වන අතර, ඉන්දියාව විසින්, 1962 වසරෙහි සිට, සැප්තැම්බර් 5 දිනදී සැමරෙන්නේ, ආචාර්ය සාර්වපල්ලි රාධක්‍රිෂ්නන්ගේ උපන්දිනයයි ). වෙනත් බොහෝ ජාත්‍යන්තර දිනයන්ට වෙනස්ව, රටවල් විසින් මෙම දිනය විවිධ දිනයන්හී සැමරීමටප්‍රාථමික හේතුව මෙයයි.
රටවල් සහ ප්‍රදේශ අනුව දින
ආශ්‍රිත
දකුණු අප්‍රිකාවේ වර්ණභේදය

වර්ණභේදය යනු, 1948 සිට 1994 දක්වා දකුණු අප්‍රිකාව පාලනය කල ජාතික පක්ෂ (NP) රජයයන් විසින් නීති සම්පාදනය තුලින් බලාත්මක කරනු ලැබූ, වාර්ගික විසංගමන ප්‍රතිපත්තියක් වන අතර, එය යටතේ, දකුණු අප්‍රිකාවේ බහුතර කළු ජාතික වැසියන්ගේ අයිතිවාසිකම් යටපත් කොට, සුදු ආධිපත්‍යය සහ ඇෆ්රිකානර් සුළුතර පාලනය පවත්වාගෙන යන ලදි. දෙවන ලෝක යුද්ධයෙන් පසුව, ඇෆ්රිකානර්-ප්‍රමුඛ ජාතික පක්ෂය සහ බ්‍රීඩර්බොන්ඩ් සංවිධාන විසින්, වර්ණභේදය ප්‍රවර්ධනය කෙරුණු අතර, 1990 දී නැමිබියාව ලෙසින් නිදහස ලබන තුරුම ජාතීන්ගේ සංගම් විධිනියෝගයක් (1966දී එක්සත් ජාතින්ගේ 2145 අභියෝජනාව වෙතින් ප්‍රත්‍යාදිෂ්ට කෙරුණු ) යටතේ දකුණු අප්‍රිකාව විසින් පාලනය කරනු ලැබූ නිරිතදිග අප්‍රිකාවෙහිද එය ව්‍යවහාර කෙරිණි.

දකුණු අප්‍රිකාවේ වාර්ගික විසංගමනය ඇරඹුනේ ලන්දේසි සහ බ්‍රිතාන්‍ය පාලනය යටතේ යටත්විජිතවාදී සමයෙහිදීය. කෙසේවෙතත්, වර්ණභේදය නිල ප්‍රතිපත්තියක් වූයේ 1948 මහා මැතිවරණයෙන් පසුවය. නව නීති සම්පාදනය වෙතින්, වාර්ගික කණ්ඩායම් සතරකට වැසියන් බෙදන ලද අතර ("දේශීය", "සුදු", "සුදු-කළු මිශ්‍රිත", සහ "ආසියානු"), නිවැසි ප්‍රදේශ විසංගමණය කරන ලද්දේ, සමහරවිට, බලහත්කාරයෙන් ඉවත් කිරීමෙනි.
ආශ්‍රිත
තේ ගස

තේ ගස යනු කැමීලියා සිනෙසිස් නම් විද්‍යාත්මක නාමයෙන් හැඳින්වෙන ශාකය වෙයි.
අමතර අවධානයට

* Chinese herbology
* Green tea extract
* International Code of Nomenclature for Cultivated Plants
* ISO 3103, a method of brewing tea according to the ISO
* Kaempferol, a flavanoid found in tea and associated with reduced risk of heart disease
* List of tea companies
* Tasseography, a method of divination by reading tea leaves.
* Tea classics
* ශ්‍රී ලංකාවේ තේ නිෂ්පාදනය
* Turkish tea
* Tea production in Kenya
* Tea leaf grading
* Camellia taliensis
මූලාශ්‍ර
භාහිර සබැඳි

*
* Camellia sinensis from Purdue University
* The International Camellia Society
* Plant Cultures: botany and history of the tea plant
* Jac.OxfordJournals.org, The effect of a component of tea (Camellia sinensis) on methicillin resistance in Staphylococcus.
* Suns.Ars-Grin.gov, List of Chemicals in Camellia sinensis (Dr. Duke's Databases)


ප්‍රවර්ගය:තේ
ප්‍රජනනය

ප්‍රජනනය () යනු නව ජීවීන් බිහිකරන ජීව විද්‍යාත්මක සංසිද්දියයි. මිනිසුන් ගස්වැල් මෙන්ම සතුන්ද ප්‍රජනනය මගින් නව පරපුරු ඇති කරනු ලබයි ප්‍රජනනයක් සිදු වීමට ස්ත්‍රී සහ පුරුෂ වශයෙන් නියෝජිත ලිංග 2ක් අත්‍යවශ්‍යයයි සිතන්නේනම් එය වැරදි සංකල්පයකි ප්‍රජනනය සිදුවීමට ලිංග 2ක් අත්‍යවශ්‍ය නොවේ එක ලිංගික සතුන් පිලිබදව විමසා බැලීමෙන් එය දන ගත හැකිය . ගොලුබෙල්ලා එවැනි එක ලිංගික සතෙකි මේ අනුව ලිංගික තෘප්තිය සහ ප්‍රජනනය යනු පැහැදිලිවම වෙනස් මර්තුක දෙකක් බව දැන් ඔබට පැහැදිලිය එනිසා කිසිවෙකු ප්‍රජනනය යන මර්තුකව ගැන ප්‍රසිද්දියේ හෝ අප්‍රසිද්දියේ හෝ කීමට පකිලිය යුතු නැත .
ආශ්‍රිත

* ලිංගික ප්‍රජනය
* අලිංගික ප්‍රජනනය


ප්‍රවර්ගය:ජීව විද්‍යාව
ප්‍රවර්ගය:ප්‍රජනනය
991 මැක්ඩොනල්ඩා

991 මැක්ඩොනල්ඩා යනු, තෙමිස්ටියානු ක්ෂුද්‍ර ග්‍රහයෙකි. ඔටෝ ස්ටෲවෙ විසින්, 1922දී, ඇඑජහී, විස්කෝන්සින්හී, විලියම්ස් බේහී, පිහිටි යර්කීස් නිරීක්ෂණාගාරය මෙය සොයාගැනුනි. ස්ටෲවෙ විසින් 1939දී ඇරඹීමට උපකාර කල මැක්ඩොනල්ඩ් නිරීක්ෂණාගාරය අනුව යමින් එයට නම් තබා ඇත.
ආශ්‍රිත


බාහිර සබැඳි

*
* ඩිස්කවරි සර්කම්ස්ටන්සර්ස්: නම්බර්ඩ් මයිනර් ප්ලැනට්ස්


ප්‍රවර්ගය:තෙමිස්ටියානු ක්ෂුද්‍ර ග්‍රහයෝ
ප්‍රවර්ගය:1922දී සොයාගත් තාරකා විද්‍යාත්මක වස්තූන්
ප්‍රවර්ගය:ස්ටෲවෙ සන්තානය
992 ස්වෝසි

992 ස්වෝසි යනු ක්ෂුද්‍ර ග්‍රහයෙක් සහ, සූර්යයා වටා කක්ෂගතව ඇති සුළු ග්‍රහයෙකි. ඔටෝ ස්ටෲවෙ විසින්, 1922දී, ඇඑජහී, විස්කෝන්සින්හී, විලියම්ස් බේහී, පිහිටි යර්කීස් නිරීක්ෂණාගාරය මෙය සොයාගැනුනි. එය නම් කෙරුණේ, ස්ටෲවෙ අනුව යමින් නම් කෙරුණු මැක්ඩොනල්ඩ් නිරික්ෂණාගාරයේ අඟල්-82 දුරදක්නය නිපැයූ වෝනර් හා ස්වෝසි සමාගමෙහි, අම්බ්‍රෝස් ස්වෝසි අනුව යමිනි.
ආශ්‍රිත


බාහිර සබැඳි

* ඩිස්කවරි සර්කම්ස්ටන්සර්ස්: නම්බර්ඩ් මයිනර් ප්ලැනට්ස්


ප්‍රවර්ගය:ප්‍රධාන වළල්ලට අයත් ක්ෂුද්‍ර ග්‍රහයෝ
ප්‍රවර්ගය:පුද්ගලයන් අනුව යමින් නම් කෙරුණු ක්ෂුද්‍ර ග්‍රහයෝ
ප්‍රවර්ගය:1922දී සොයාගත් තාරකා විද්‍යාත්මක වස්තූන්
ප්‍රවර්ගය:ස්ටෲවෙ සන්තානය
බර්මිංහැම් පුස්තකාලය

බර්මිංහැම් පුස්තකාලය යනු, එංගලන්තයේ, බර්මිංහැම්හී, නගර මධ්‍යයෙහි පිහිටි මහජන පුස්තකාලයකි. නගර මධ්‍යයට බටහිර දෙසට වන්නට, බර්මිංහැම් සමාගාරය (මෙයට එය සම්බන්ධිත වන අතර, එය හා සමග සමහරක් පහසුකම් හවුලේ දරයි) සහ බැස්කර්විල් හවුස් අබියස, සෙන්ටිනරි චතුරස්‍රයෙහි එය පිහිටයි. 2013 සැප්තැම්බර් 3 දිනදී එය විවෘත කිරීමත් හා සමගම, බර්මිංහැම් මධ්‍යම පුස්තකාලය වෙනුවට එය භාවිතයට ගැනීම ඇරඹුනි. පුස්තකාලය සඳහා ඇස්තමේන්තුගත වියදම £188.8 මිලියන වෙතැයි සිතන අතර බර්මිංහැම් නගර සභාව විසින් එය සැලකෙන්නේ, බර්මිංහැම් යළි-සංවර්ධනය කෙරුම යටතේ එය ධ්වජධාරී ව්‍යාපෘතියක් ලෙසිනි.
ආශ්‍රිත
ශ්‍රී ලංකාවේ උප බෙදීම්

මිනිස් ක්‍රියාකාරකම් අනුව උප බෙදීම්

දේශපාලනික බෙදීම්

# පළාත්
# පළාත් පාලන කොට්ඨාස
පරිපාලනමය බෙදීම්

# පරිපාලන දිස්ත්‍රික්ක
# ප්‍රාදේශීය මහලේකම් බල ප්‍රදේශ
# ග්‍රාම නිලධාරී කොට්ඨාශ (තුලාන)
මැතිවරණ බෙදීම්

# මැතිවරණ දිස්ත්‍රික්ක
#
අධ්‍යාපන සේවා බෙදීම්

# පළාත්
# අධ්‍යාපන කලාප
# අධ්‍යාපන කොට්ඨාශය
සෞඛ්‍ය සේවා බෙදීම්

# පළාත්
# සෞඛ්‍ය සේවා දිස්ත්‍රික්ක
# සෞඛ්‍ය වෛද්‍ය නිලධාරී කොට්ඨාශ
# පවුල් සෞඛ්‍ය සේවා කොට්ඨාශ
සිවිල් නීති අනුව බෙදීම්

# පහතරට: සාමාන්‍ය (රෝම ලන්දේසී හා ඉංග්‍රීසි) සිවිල් නීතිය පමණක් බලපාන ප්‍රදේශය
# උඩරට: සිංහල සාම්ප්‍රදායික සිවිල් නීතිය බලපාන ප්‍රදේශය
# තෙන්නමරාචිචි සහ වඩමාරච්චි: දෙමළ ජාතිකයන් සඳහා තේසවලාමෙයි නීතිය බලපාන ප්‍රදේශය
රෙජිස්ට්‍රාර් කලාප

ඉඩම්, උප්පැන්න, විවාහ සහ මරණ ලියාපදිංචි කරන්නාවූ කලාපවේ. මේවා ලක්දිව පැරණි දේශපාලන සහ පරිපාලන කලාප වලට අනුරූපී වේ.
උඩරට

කෝරළ හත්පත්තු වලට බෙදේ
පහතරට

කෝරළ පත්තු වලට බෙදේ
තෙන්නමරාචිචි සහ වඩමාරච්චි
ස්වභාවික ‍ලක්‍ෂණ අනුව උප බෙදීම

භූ ගෝලීය බෙදීම්

ගොඩබිම

# ලංකා දූපත
# වෙනත් දූපත්
මුහුද

# අභ්‍යන්තර ජල ප්‍රදේෂ
# රාෂ්ඨීය මුහුද
# යාබද මුහුද
# පරම ආර්ථික මුහුද
ලංකා දූපතේ භූ විශමතා කලාප

# වෙරළබඩ තැන්න
# අභ්‍යන්තර තැන්න සහ ශේෂ කඳු
# සබරගමු කඳුවැටිය
# ගල්ඔය කඳු
# මධ්‍ය කඳුකරය
ආශ්‍රිත ලිපි

* ශ්‍රී ලංකාව
ප්‍රවර්ගය:ශ්‍රී ලංකාව
ප්‍රවර්ගය:ශ්‍රී ලංකාවේ උප බෙදීම්
ශාන්ත මරියා විද්‍යාලය, කෑගල්ල

St.Mary's College, was established on 1867 parallel to St.Mary's Church lying proudly in Colombo-Kandy road in the Kegalle district. It was Domenico Pingulani who initiated the school and was in religious missionaries between 1864-1880. SMC Kegalle was the 5th established catholic school after the schools of Colombo, Jaffna, Kandy and Galle. At the very first time there were only 22 students and 1 teacher.



In 1885 SMC has been a mixed school. All the educational activities at that time was done in English. In 1890 many students have showed their talents internationally by a certificate examination conducted by the University of Cambridge. It was father Paul Nium that has done a remarkable service to uplift the standard of education in 1886 to 1901.

SMC was transformed to government school in 1960. At that time there were 688 students and 36 staff members.

After transferred into a government school SMC acquired Meepitiya primary school in 2001. School was enhancing its quality of education by leaps and bounds.


The house system

The house system was reintroduced in St.Mary’s college Kegalle in 1947 after a fief toll. One change introduced along with it was the renaming of houses. So far each house was called after the name of a person who, at some time or other, had been connected with the college and had deserved well for it. The idea of the House System is to afford our pupils an opportunity for healthy rivalry.

Now college has 4 houses RED, GOLD (presently named as YELLOW), BLUE, GREEN

Red

The symbol of sacrifice and of love or of loving sacrifice even to the shedding of blood, even to heroism in the highest form to success, then through heroic, loving sacrifice.

Blue

High above as high as the sky. It is the symbol of initiative without limit, the symbol of audacity. The sky is the limit! Is the challenging message that comes constantly down from the blue vault of heaven.

Green

The ever pleasing and cheering color. The symbol of perseverance and hope! “Evergreen” Never say die! Perseverance, endurance till the end. Who has persevered till the end and has failed. That success is the price, the reward, the crown of perverting effort has become axiomatic.

Gold

The symbol of genuine, precious sincerity honesty and goodness! The symbol of nobility of character, par excellence, the symbol of perfection. This is our most exalted ideal the aim of our educational effort.
ඇසල මංගල්‍යය, දළදා මාළිගාව

ශ්‍රී ලංකාවේ ශ්‍රී දළදා මාළිගාව මගින් සෙංකඩගල පැවැතවන වාර්ශික සාම්ප්‍රදායික මංගල්‍යයකි.
කාල වකවානුව

ඇසල මස පසළොස්වක දින සිට නිකිණ මස අව පක්‍ෂය දක්වා.
අංග
පෙරහැර මංගල්‍යය

#ඇතුලේ පෙරහැර
# කූඹල් පෙරහැර
# රන්දෝලි පෙරහැර
# දවල් පෙරහැර
දිය කැපීමේ මංගල්ලය

පෙරහැර මංගල්‍යෙය් අවසන්දින පාන්දර පැවැත්වේ. දිය කැපීම ගැටඹේ දී මහවැලි ගඟේ සිදුකෙරේ.
හත්දින වලියක් මංගල්ලය

දවල් පෙරහැර අවසන්වී හත්වන දින පැවැත්වේ.
වැඩිදුර කියවීම්
ආශ්‍රිත ලිපි

* සෙංකඩගල පෙරහැර මංගල්‍යය
ප්‍රවර්ගය:ඇසල මංල්‍යය
ටමු කුළු කන්ද

ටමු කුළු කන්ද යනු, වයඹදිග ශාන්තිකර සාගරයේ පිහිටි අක්‍රීය අධඃසාමුද්‍ර පලිස් යමහලකි. එහි සොයාගැනුම ප්‍රකාශයට පත්කෙරුනේ2013 සැප්තැම්බර් 5 දිනදීය. ටමු කුළු කන්ද, පෘථිවියෙහි විශාලතම යමහල වන අතර, සෞර ග්‍රහ මණ්ඩලයෙහි විශාලතමයන් අතුරින් එකක් වෙයි. එය පිහිටා ඇත්තේ, ජපානයට පමණ නැගෙනහිරට වන්නට, ෂට්ස්කි නැඟුමෙහිය. එහි මුදුන, සාගර පෘෂ්ඨයෙන් පමණ පහළින් පිහිටා ඇති අතර, එහි පාදම, පමණ ගැඹුරට විහිදෙයි.
භු විද්‍යාව

ටමු කුළු කන්ද තැනී ඇත්තේ වසර මිලියන 145 පමණ ඉහතදීය. ෂට්ස්කි නැඟුම තුල තනි යමහලක් ලෙසින් එහි සොයාගැනුම නිසාවෙන්, මවුනා ලෝවා අබිබවා යන එය, පෘථිවියෙහි විශාලතම යමහල වෙයි. සම්පූර්ණයෙන් අබිබවන, පෙදෙසක් පුරාවට පැතිරෙන හා එහි වටකුරු ශිඛරය, වර්ගප්‍රමාණයක් සහිත මවුනා ලෝවාට වඩා බොහෝ වාරයක් විශාල වන අතර, අඟහරු මත පිහිටි යෝධ යමහල ඔලිම්පස් මොන්ස් හට වඩා කුඩා වන්නේ 20% කින් පමණි. බැසෝල්ට් නම් කළුවන් ආග්නේය පාෂාණ වලින් සමස්ත යමහල සමන්විත වී ඇත. එහි බෑවුම් ඉතාමත් ක්‍රමානුකූල වන අතර, එහි ශිඛරය සමීපයෙහිදී අංශකයකින් අඩක සිට අංශකයක් දක්වා අගයයක් සහිත වෙයි. යමහලෙහි ප්‍රමාණය, නිව් මෙක්සිකෝ හෝ බ්‍රිතාන්‍ය දිවයින් හා සමග තුල්‍ය කල හැකි වෙයි.

චුම්බක රේඛීයකරණ ආශ්‍රිතයෙන්, අගාධමිතික උච්චයන් තුනක්ද පහත් වැටියක්ද ඇති බව සොයා ගෙන ඇති අතර, එයින් ව්‍යංගනය වන්නේ වෙනස් යමහල් තුනක් වුවද, දුම්ගොබ ශීර්ෂ ආකෘතිය අනුව එය තනි ඉමහත් යමහලක් බව පෙන්නුම් කෙරුණි.
නම

ටමු යන්න, ටෙක්සාස් ඒඇන්ඩ්එම් විශ්වවිද්‍යාලයය යන්නට ඉංග්‍රීසියෙන් යෙදෙන “Texas A&M University” යන පදයෙහි කෙටි යෙදුමක් වන අතර, යමහල අධයයනය කරන ප්‍රධාන පෙලේ විද්‍යාඥයින් අතර එක් අයෙකු වන හූස්ටන් විශ්වවිද්‍යාලයෙහි භූ විද්‍යා මහාචාර්ය විලියම් සැගර් පෙරදී උගැන්වූ විශ්වවිද්‍යාලය මෙය වෙයි.
ආශ්‍රිත

ප්‍රවර්ගය:පෘථිවියේ අන්ත ලක්ෂ්‍යන්
ප්‍රවර්ගය:අක්‍රීය යමහල්
ප්‍රවර්ගය:ශාන්තිකර සාගරයේ මුහුදුගිරි
ප්‍රවර්ගය: පලිස් යමහල්
ප්‍රවර්ගය: අධඃසාමුද්‍ර යමහල්
ප්‍රවර්ගය:ශාන්තිකර සාගරයේ යමහල්
ජේම්ස් පැකර්

ජේම්ස් ඩග්ලස් පැකර් (උපත 8 සැප්තැම්බර් 1967) යනු ඕස්ට්‍රේලියානු ව්‍යාපාරිකයෙකි.
ධනය

ධනය පිළිබඳ ලැයිස්තුවල පැකර්ගේ නම සඳහන් වීම 2006දී ඇරඹුනේ, පෙර වසරෙහිදී ඔහුගේ පියාගේ අභාවය හා සමගම කෙරී පැකර්ගේ ධනයෙන් අධික කොටසක් ඔහුගේ පුත් ජේම්ස් වෙත පරම්පරාන්තර පැවරුම හා සමගය. ජේම්ස් පැකර්ගේ ධනය, A$7.25 බිලියන අගයයක් සහිතව, 2007 දී උච්ච ස්ථානයට පත් වූවද, දුර්වල ආයෝජන තීරණ සහ ලාභ බිඳවැටීම නිසා, 2007 ජූනි 21 දිනදී රූපවාහිනී වාර්තාවක් විසින් නිරාවරණය කරනු ලැබුවේ, පෙර සය මස තුලදී පැකර් විසින් $1 බිලියන ප්‍රමාණයට වැඩි මුදලක් අලාභ ලැබ ඇති බවයි. මෙහි ප්‍රතිඵලයක් ලෙසින්, 2008 BRW රිච් 200 විසින්, A$6.1 බිලියන පුද්ගලික ධන සම්භාරයකට හිමිකම් කිවූ පැකර් ලැයිස්තුගත කරනු ලැබුවේ, ඕස්ට්‍රේලියාවේ ධනවත්ම පුද්ගලයන් අතුරින් තුන්වැන්නා ලෙසින් වන අතර, ෆෝර්ටස්කිවු මෙටල්ස් සමූහයේ ප්‍රධාන විධායක නිලධාරි ඇන්ඩෲ ෆොරස්ට් සහ වෙස්ට්ෆීල්ඩ් සමූහයේ ෆ්‍රෑන්ක් ලෝවිට පසුපසිනි. අවුරුදු 21 ක් ඇතුලත, ලැයිස්තුවේ පළමු ස්ථානයට පත් වීමට පැකර් පවුලෙහි සාමාජිකයෙක් අසමත්වූ පළමු අවස්ථාව මෙය විය.
ධන අනුස්ථිතීන්
ආශ්‍රිත
ජනරජ දිනය

එම රටවල් ජනරජ බවට පත්වූ දිනය සැමරීමට බොහෝ රටවල් කිහිපයක් පවත්වන සැමරුම් දිනය ජනරජ දිනය වෙයි. ඉන් බොහෝ රටවල මෙය නිවාඩු දිනයකි.
විවිධ රටවල ජනරජ දිනය

* ඇල්ජීරියාව: 3 ජූලි (1962)
* ඉන්දියාව: 26 ජනවාරි (1950)
* උතුරු කොරියාව: 9 සැප්තැම්බර් (1948)
* පකිස්තානය: 23 මාර්තු (1956)
* ශ්‍රී ලංකාව: 22 මැයි, (1972)
* ටියුනීසියාව: 25 ජූලි , (1957)
* නේපාලය:15 ජෙස්තා (2064)
* චීනය : ජනවාරි 01
ඔක්තොම්බර්
තුර්කියේ ඔක්තොම්බර් 29

1923 ඔක්තොම්බර් 29 දිනදී, තුර්කි ආණ්ඩුක්‍රම ව්‍යවස්ථාව සංශෝධනය කරන ලද අතර තුර්කිය ජනරජයක් බවට පත්විය. ඔටෝමාන් අධිරාජ්‍යයේ විසුරවාහැරීම චාරිත්‍රානුකූලව ප්‍රකාශයට පත් කෙරු‍ණේ එවිටය. තුර්කිය සහ උතුරු සයිප්‍රසය පුරාම සෑම වසරකම ජනරජ දිනය (තුර්කි: කුම්පූරියෙත් බයිරම) උත්සවාකාරයෙන් සිහි කෙරෙයි. සැමරුම් අංග සාමාන්‍යයෙන් ඇරඹෙන්නේ පෙර දින අපරභාගයෙහිදීය. නිවාඩු දින උදෙසා, රජයේ කාර්යාල සහ පාසැල් එදින වසා තැබෙනු ලැබේ. එමෙන්ම, තුර්කියේ නගරවල ගිණිකෙළි සංදර්ශනද පැවැත්වෙයි.

ප්‍රවර්ගය:ජනරජ දිනය
සෙනසුරාදා දිනයකින් ඇරඹෙන අධික අවුරුද්ද

මෙය, 1600, 1972, 2000, 2028, 2056, 2084, 2400 හෝ 2800 වැනි, ජනවාරි 1 දින සෙනසුරාදා දිනයකින් ඇරඹෙන ඕනෑම අධික අවුරුද්දක් (ඩොමිනිකල් අකුර BA) සඳහා, දින දසුන වෙයි.
නොවැදගත්

සියවස-අවසන-අධික අවුරුද්ද, එනම් ඉතිරියක් නොමැතිව 400න් බෙදිය හැකි ඕනෑම සියවසක අවසන් වසර, සැම විටම සෙනසුරාදා දිනයකින් ඇරඹෙන අධික අවුරුද්දක් වෙයි.
ග්‍රෙගෝරියානු දින දසුනෙහි අවුරුදු
ආශ්‍රිත


ප්‍රවර්ගය:ග්‍රෙගරි දින දසුන
ප්‍රවර්ගය:ජූලියානු දින දසුන
ප්‍රවර්ගය:සෙනසුරාදා
ඉරිදා දිනයකින් ඇරඹෙන අධික අවුරුද්ද

මෙය, 1956, 1984, 2012, 2040, හෝ 2068 වැනි, ජනවාරි 1 දින ඉරිදා දිනයකින් ඇරඹෙන ඕනෑම අධික අවුරුද්දක් (ඩොමිනිකල් අකුර AG) සඳහා, දින දසුන වෙයි.

13වන සිකුරාදා දිනයන් තෙවරක් සිදුවන එකම අධික අවුරුද්ද මෙය වෙයි ( බ්‍රහස්පතින්දා දිනයකින් ඇරඹෙන සාමාන්‍ය අවුරුදු වෙතද මෙම ගුණාංගය පවතියි). 13වන සිතුරාදා සිදුවන එක් එක් අවස්ථාව, මාස තුනකදී, එනම් ජනවාරි, අප්‍රේල්, සහ ජූලි වලදී සිදු වෙයි. අද්විතීය ලෙසින්, මෙම සිදුවීම් තුන, එකිනෙකින් සති 13 අන්තරයක් සහිතව සිදු වෙයි.
ආශ්‍රිත


ප්‍රවර්ගය:ග්‍රෙගරි දින දසුන
ප්‍රවර්ගය:ජූලියානු දින දසුන
ප්‍රවර්ගය:ඉරිදා